title: Az Európai Parlament és a Tanács 2009/32/EK irányelve ( 2009. április 23. ) az élelmiszerek és az élelmiszer-összetevők előállítása során felhasznált extrakciós oldószerekre vonatkozó tagállami jogszabályok közelítéséről (Átdolgozás) (EGT-vonatkozású szöveg)

text:
               6.6.2009

               HU

               Az Európai Unió Hivatalos Lapja

               L 141/3

      AZ EURÓPAI PARLAMENT ÉS A TANÁCS 2009/32/EK IRÁNYELVE

   (2009. április 23.)
   az élelmiszerek és az élelmiszer-összetevők előállítása során felhasznált extrakciós oldószerekre vonatkozó tagállami jogszabályok közelítéséről
   (Átdolgozás)
   (EGT-vonatkozású szöveg)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 95. cikkére,
   tekintettel a Bizottság javaslatára,
   tekintettel az Európai Gazdasági és Szociális Bizottság véleményére (1),
   a Szerződés 251. cikkében megállapított eljárásnak megfelelően (2),
   mivel:

               (1)

               Az élelmiszerek és az élelmiszer-összetevők előállításánál használt extrakciós oldószerekre vonatkozó tagállami jogszabályok közelítéséről szóló, 1988. június 13-i 88/344/EGK tanácsi irányelvet (3) több alkalommal jelentősen módosították (4). Most, hogy az említett irányelvet újra módosítják, az egyértelműség érdekében kívánatos az érintett rendelkezések átdolgozása.

               (2)

               Az extrakciós oldószerekre vonatkozó nemzeti jogszabályok közötti különbségek akadályozzák az élelmiszerek szabad mozgását, egyenlőtlen versenyfeltételek kialakulását eredményezhetik, és ezáltal közvetlenül befolyásolják a belső piac működését.

               (3)

               Ezért az élelmiszerek szabad mozgásának megvalósítása érdekében szükség van e jogszabályok közelítésére.

               (4)

               Az élelmiszerekben használt extrakciós oldószerekre vonatkozó jogszabályoknak elsődlegesen az emberi egészséggel kapcsolatban támasztott követelményeket kell figyelembe venniük, de – az egészségvédelem által megkívánt határokon belül – számításba kell venniük a gazdasági és műszaki igényeket is.

               (5)

               A jogszabályok ilyen közelítésének magában kell foglalnia az élelmiszerek, illetve az élelmiszer-összetevők előállítása során felhasznált extrakciós oldószerek egységes listáját is. Meg kell határozni az általános tisztasági követelményeket is.

               (6)

               Az extrakciós oldószerek helyes gyártási gyakorlat szerinti használata az oldószermaradékok egészének, illetve túlnyomó részének eltávolítását biztosítja az élelmiszerből vagy élelmiszer-összetevőből.

               (7)

               Ilyen körülmények között a végtermékként kapott élelmiszerben, illetve élelmiszer-összetevőben a maradékok vagy a származékok jelenléte nem szándékos, de technikailag elkerülhetetlen lehet.

               (8)

               A külön korlátozás általában hasznos lehet, ennek alkalmazása mégsem szükséges az I. melléklet I. részében felsorolt, a fogyasztó biztonsága szempontjából elfogadhatónak minősített anyagok tekintetében abban az esetben, ha azokat a helyes gyártási gyakorlat feltételei mellett használják.

               (9)

               A közegészség védelmének figyelembevétele érdekében meg kell állapítani az I. melléklet II. és III. részében felsorolt egyéb extrakciós oldószerek felhasználásának feltételeit, valamint maradékaiknak az élelmiszerekben és azok összetevőiben megengedett határértékeit.

               (10)

               Meg kell állapítani az extrakciós oldószerek különleges tisztasági követelményeit és az élelmiszerekben és élelmiszereken levő oldószerek analitikai és mintavételi módszereit.

               (11)

               Amennyiben új ismeretek alapján kiderülne, hogy egy ezen irányelv szerinti extrakciós oldószer használata egészségügyi kockázatot jelent, a tagállamok számára lehetővé kell tenni, hogy annak használatát felfüggesszék, illetve korlátozzák, vagy a már meglévő határértékeket szigorítsák mindaddig, amíg a közösségi szintű döntés meg nem születik.

               (12)

               Az ezen irányelv végrehajtásához szükséges intézkedéseket a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozattal (5) összhangban kell elfogadni.

               (13)

               A Bizottságot fel kell hatalmazni különösen arra, hogy módosítsa a nyersanyagok, élelmiszerek, élelmiszer-összetevők, illetve élelmiszer-alkotóelemek feldolgozása során felhasználható extrakciós oldószerek listáját, felhasználásuk feltételeinek előírását és maradékaik határértékeit, hogy elfogadja az extrakciós oldószerekre vonatkozó különleges tisztasági követelményeket, az általános és különleges tisztasági követelmények betartásának ellenőrzéséhez szükséges analitikai módszereket, valamint az élelmiszerekben és élelmiszereken lévő extrakciós oldószerek mintavételi és analitikai módszereit. Mivel ezek az intézkedések általános hatályúak, és ezen irányelv nem alapvető fontosságú elemeinek módosítására irányulnak, beleértve annak új, nem alapvető fontosságú elemekkel történő kiegészítését is, azokat az 1999/468/EK határozat 5a. cikkében említett, ellenőrzéssel történő szabályozási bizottsági eljárással kell elfogadni.

               (14)

               A hatékonyság érdekében a nyersanyagok, élelmiszerek, élelmiszer-összetevők, illetve élelmiszer-alkotóelemek feldolgozása során felhasználható extrakciós oldószerek listáját, felhasználásuk feltételeinek előírását és maradékaik határértékeit érintő módosítások elfogadásakor és az extrakciós oldószerekre vonatkozó különleges tisztasági követelmények meghatározásakor az ellenőrzéssel történő szabályozási bizottsági eljárásra vonatkozó rendes határidőket le kell rövidíteni.

               (15)

               Amennyiben rendkívüli sürgős esetben és különösen az emberi egészséggel összefüggő kockázat fennállása esetén az ellenőrzéssel történő szabályozási bizottsági eljárásra vonatkozó rendes határidők nem tarthatók be, a Bizottságot fel kell hatalmazni az 1999/468/EK határozat 5a. cikkének (6) bekezdésében meghatározott sürgősségi eljárás alkalmazására, a nyersanyagok, élelmiszerek, élelmiszer-összetevők, illetve élelmiszer-alkotóelemek feldolgozása során felhasználható extrakciós oldószerek listáját, felhasználásuk feltételeinek előírását és a maradékaik határértékeit érintő módosítások elfogadására, az extrakciós oldószerekre vonatkozó különleges tisztasági követelmények meghatározására, valamint az ezen irányelv módosításainak elfogadására abban az esetben, ha megállapítják, hogy az I. mellékletben felsorolt bármely anyagnak az élelmiszerekben történő felhasználása, vagy egy vagy több, a 3. cikkben említett összetevőnek ezen anyagokban lévő szintje annak ellenére veszélyeztetheti az emberi egészséget, hogy az megfelel az ezen irányelvben megállapított feltételeknek.

               (16)

               Az ezen irányelvbe beillesztendő új rendelkezések kizárólag a bizottsági eljárásokat érintik. Azokat tehát a tagállamoknak nem kell átültetniük.

               (17)

               Ez az irányelv nem érinti a II. melléklet B. részében felsorolt irányelveknek a nemzeti jogba történő átültetésére vonatkozó határidőkkel kapcsolatos tagállami kötelezettségeket,

         ELFOGADTA EZT AZ IRÁNYELVET:
   1. cikk
   (1)   Ezen irányelv az élelmiszerek, illetve élelmiszer-összetevők előállítása során felhasznált vagy felhasználni kívánt extrakciós oldószerekre alkalmazandó.
   Ezen irányelv nem alkalmazandó az élelmiszer-adalékanyagok, vitaminok vagy egyéb tápértéknövelő anyagok előállítása során felhasznált extrakciós oldószerekre, kivéve ha ezen élelmiszer-adalékanyagokat, vitaminokat vagy tápértéknövelő anyagokat az I. melléklet tartalmazza.
   A tagállamok ugyanakkor biztosítják, hogy az élelmiszer-adalékanyagok, vitaminok vagy egyéb tápértéknövelő anyagok használata nem eredményezi az élelmiszerekben az extrakciós oldószerek maradékának az emberi egészségre veszélyes mértékű jelenlétét.
   Ezt az irányelvet a részletesebb közösségi szabályozás keretében elfogadott rendelkezések sérelme nélkül kell alkalmazni.
   (2)   Ezen irányelv alkalmazásában:

               a)

               „oldószer”: minden olyan anyag, amelyet egy élelmiszer vagy annak bármely alkotórésze feloldására használnak, beleértve az ezen élelmiszerben vagy élelmiszeren lévő szennyező anyagot is;

               b)

               „extrakciós oldószer”: olyan oldószer, amelyet nyersanyagok, élelmiszerek, vagy e termékek összetevői vagy alkotóelemei előállítása során egy extrakciós eljárásban használnak, majd eltávolítanak, amely azonban nem szándékosan, de technológiailag elkerülhetetlenül maradékok, vagy származékok jelenlétét eredményezheti az élelmiszerben vagy az élelmiszer-összetevőben.

         2. cikk
   (1)   A tagállamok engedélyezik az I. mellékletben felsorolt anyagok extrakciós oldószerként történő felhasználását az élelmiszerek, illetve élelmiszer-összetevők gyártása során olyan felhasználási körülmények mellett, amelyek biztosítják a mellékletben megadott maradék határértékek betartását.
   A tagállamok nem tilthatják meg, nem korlátozhatják, illetve nem akadályozhatják az élelmiszerek vagy élelmiszer-összetevők forgalmazását az előállításuk során használt extrakciós oldószerekkel vagy azok maradékával összefüggő okokból, ha az oldószerek megfelelnek ezen irányelv rendelkezéseinek.
   (2)   A tagállamok nem engedélyezik az I. mellékletben felsorolt extrakciós oldószereken túlmenően más anyagok extrakciós oldószerként történő felhasználását, és nem bővíthetik a felhasználás feltételeit és nem emelhetik a megengedett maradék határértékeket.
   (3)   A víz, amelyhez esetleg savasságot vagy lúgosságot szabályozó anyagokat adtak, valamint az egyéb oldó hatású élelmiszeranyagok engedélyezettek az élelmiszerek, illetve összetevőik előállítása során felhasználható extrakciós oldószerként.
   3. cikk
   A tagállamok megteszik a szükséges intézkedéseket annak biztosítására, hogy az I. mellékletben extrakciós oldószerként felsorolt anyagok megfeleljenek a következő általános és különleges tisztasági követelményeknek:

               a)

               semmilyen elemet vagy anyagot nem tartalmaznak toxikológiailag veszélyes mennyiségben;

               b)

               a 4. cikk d) pontjával összhangban elfogadott különleges tisztasági követelményekből eredő kivétellel legfeljebb 1 mg/kg mennyiségű arzént és 1 mg/kg ólmot tartalmaznak;

               c)

               kielégítik a 4. cikk d) pontjával összhangban elfogadott különleges tisztasági követelményeket.

         4. cikk
   A Bizottság elfogadja a következőket:

               a)

               az I. mellékletnek az oldószerek felhasználása, felhasználásuk feltételei és a maradékok megengedett határértékeinek területén elért tudományos és műszaki fejlődés figyelembevételével szükségessé váló módosításait;

               b)

               a 3. cikkben meghatározott általános és különleges tisztasági követelményeknek való megfelelés igazolására szolgáló vizsgálati módszereket;

               c)

               az élelmiszerek vagy az élelmiszer-összetevők előállításánál használt, az I. mellékletben felsorolt extrakciós oldószerek mintavételi eljárását, valamint mennyiségi és minőségi vizsgálatának módszereit;

               d)

               szükség szerint az I. mellékletben felsorolt extrakciós oldószerek különleges tisztasági követelményeit, különösen a higany és a kadmium megengedett határértékét az extrakciós oldószerben.

         Az ezen irányelv nem alapvető fontosságú elemeinek többek között kiegészítéssel történő módosítására irányuló, az első albekezdés b) és c) pontjában említett intézkedéseket a 6. cikk (2) bekezdésében említett, ellenőrzéssel történő szabályozási bizottsági eljárással kell elfogadni.
   Az ezen irányelv nem alapvető fontosságú elemeinek többek között kiegészítéssel történő módosítására irányuló, az első albekezdés a) és d) pontjában említett intézkedéseket a 6. cikk (3) bekezdésében említett, ellenőrzéssel történő szabályozási bizottsági eljárással kell elfogadni.
   Amennyiben szükséges, az első albekezdés a) és d) pontjában említett intézkedéseket a 6. cikk (4) bekezdésében említett sürgősségi eljárással kell elfogadni.
   5. cikk
   (1)   Ha egy tagállam új információk felmerülése következtében, vagy a meglévő információk ezen irányelv elfogadását követően végzett felülvizsgálatának eredményeként alapos okkal azt állapítja meg, hogy az I. mellékletben felsorolt bármely anyag, vagy az ilyen anyagoknak a 3. cikkben említett egy vagy több összetevőjének élelmiszerekben történő felhasználása annak ellenére veszélyeztetheti az emberi egészséget, hogy az megfelel az ezen irányelvben szabályozott feltételeknek, ez a tagállam a saját területén átmenetileg felfüggesztheti vagy korlátozhatja a kérdéses rendelkezés alkalmazását. Erről haladéktalanul tájékoztatja a többi tagállamot és a Bizottságot döntése indokainak megjelölésével.
   (2)   A Bizottság a lehető legrövidebb időn belül megvizsgálja az érintett tagállam által benyújtott bizonyítékokat, konzultál a 6. cikk (1) bekezdésében említett bizottsággal, majd haladéktalanul véleményt nyilvánít és meghozza azon megfelelő intézkedéseket, amelyek az e cikk (1) bekezdésében említett intézkedések helyére léphetnek.
   (3)   Ha a Bizottság úgy véli, hogy az (1) bekezdésben említett nehézségek megoldása, valamint az emberi egészség védelmének biztosítása érdekében szükség van ennek az irányelvnek a módosítására, elfogadja e módosításokat.
   Az ezen irányelv nem alapvető fontosságú elemeinek módosítására irányuló ezen intézkedéseket a 6. cikk (4) bekezdésében említett sürgősségi eljárással kell elfogadni.
   Az a tagállam, amely védintézkedéseket fogadott el, azokat az említett módosításoknak a területén történő hatályba lépéséig fenntarthatja.
   6. cikk
   (1)   A Bizottságot az élelmiszerjog általános elveiről és követelményeiről, az Európai Élelmiszerbiztonsági Hatóság létrehozásáról és az élelmiszerbiztonságra vonatkozó eljárások megállapításáról szóló, 2002. január 28-i 178/2002/EK rendelet (6) 58. cikke alapján létrehozott élelmiszerlánc- és állat-egészségügyi állandó bizottság segíti.
   (2)   Az e bekezdésre történő hivatkozáskor az 1999/468/EK határozat 5a. cikkének (1)–(4) bekezdését és 7. cikkét kell alkalmazni, figyelemmel 8. cikkének rendelkezéseire is.
   (3)   Az e bekezdésre történő hivatkozáskor az 1999/468/EK határozat 5a. cikkének (1)–(4) és (5) bekezdésének b) pontját és 7. cikkét kell alkalmazni, figyelemmel 8. cikkének rendelkezéseire is.
   Az 1999/468/EK határozat 5a. cikke (3) bekezdésének c) pontjában, (4) bekezdése b) pontjában és (4) bekezdése e) pontjában meghatározott határidő három hónap.
   (4)   Az e bekezdésre történő hivatkozáskor az 1999/468/EK határozat 5a. cikkének (1), (2), (4) és (6) bekezdését és 7. cikkét kell alkalmazni, figyelemmel 8. cikkének rendelkezéseire is.
   7. cikk
   (1)   A tagállamok megteszik a szükséges intézkedéseket annak biztosítására, hogy az I. mellékletben felsorolt és az élelmiszerekben extrakciós oldószerként alkalmazni kívánt anyagok csak úgy legyenek forgalomba hozhatók, ha csomagolásuk, tartóedényük vagy címkéjük jól láthatóan, világosan olvasható formában és eltávolíthatatlanul tartalmazza a következő részletes információkat:

               a)

               kereskedelmi név, az I. mellékletben meghatározott módon;

               b)

               annak világos jelzése, hogy az anyag minősége alkalmas az élelmiszerek vagy az élelmiszer-összetevők kivonására;

               c)

               olyan hivatkozás, amely alapján a tételt azonosítani lehet;

               d)

               a gyártó, a csomagoló vagy a Közösség területén bejegyzett értékesítő neve, illetve cégneve és címe;

               e)

               a nettó mennyiség térfogategységben megadva;

               f)

               szükség esetén a különleges raktározási vagy felhasználási feltételek.

         (2)   Az (1) bekezdéstől eltérve, e bekezdés c), d), e) és f) pontjában előírt részletes információkat csak azon tételekre és mintákra vonatkozó kereskedelmi okmányokon kell feltüntetni, amelyeket a szállításkor vagy azt megelőzően kell átadni.
   (3)   Ez a cikk nem érinti a metrológiára vagy a veszélyes anyagok és keverékek besorolására, csomagolására és címkézésére vonatkozó pontosabb vagy részletesebb közösségi rendelkezéseket.
   (4)   A tagállamok a részletes információk feltüntetésére vonatkozóan nem állapítanak meg részletesebb követelményeket, mint amelyek e cikkben már szerepelnek.
   Minden tagállam biztosítja azonban, hogy az extrakciós oldószerek értékesítését saját területén megtiltsa, ha az e cikkben előírt részletes információk nem a vásárlók által könnyen érthető nyelven vannak feltüntetve, kivéve ha egyéb intézkedéseket hoztak a vásárlók tájékoztatásának biztosítására. E rendelkezés nem zárja ki az információk több nyelven való feltüntetését.
   8. cikk
   (1)   Ezt az irányelvet az élelmiszerek vagy élelmiszer-összetevők előállítása során felhasznált vagy felhasználni kívánt, a Közösség területére behozott extrakciós oldószerekre is alkalmazni kell.
   (2)   A Közösségen kívüli exportra szánt extrakciós oldószerekre és élelmiszerekre ez az irányelv nem alkalmazandó.
   9. cikk
   A II. melléklet A. részében felsorolt jogszabályokkal módosított 88/344/EGK irányelv hatályát veszti, a II. melléklet B. részében feltüntetett irányelveknek a nemzeti jogba történő átültetésére vonatkozó határidőkkel kapcsolatos tagállami kötelezettségek sérelme nélkül.
   A hatályon kívül helyezett irányelvre történő hivatkozásokat a III. mellékletben szereplő megfelelési táblázatnak megfelelően ezen irányelvre történő hivatkozásnak kell tekinteni.
   10. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   11. cikk
   Ennek az irányelvnek a tagállamok a címzettjei.

      Kelt Strasbourgban, 2009. április 23-án.

            az Európai Parlament részéről

            az elnök

         H.-G. PÖTTERING

            a Tanács részéről

            az elnök

         P. NEČAS

      (1)  HL C 224., 2008.8.30., 87. o.

      (2)  Az Európai Parlament 2008. szeptember 23-i véleménye (a Hivatalos Lapban még nem tették közzé) és a Tanács 2009. március 23-i határozata.

      (3)  HL L 157., 1988.6.24., 28. o.

      (4)  Lásd a II. melléklet A. részét.

      (5)  HL L 184., 1999.7.17., 23. o.

      (6)  HL L 31., 2002.2.1., 1. o.

      I. MELLÉKLET

         A NYERSANYAGOK, ÉLELMISZEREK, ÉLELMISZER-ÖSSZETEVŐK, ILLETVE ÉLELMISZER-ALKOTÓELEMEK FELDOLGOZÁSA SORÁN FELHASZNÁLHATÓ EXTRAKCIÓS OLDÓSZEREK

      I.   RÉSZ

         Olyan extrakciós oldószerek, amelyek a helyes gyártási gyakorlatnak megfelelő bármely felhasználásra alkalmasak
          (1)

      Név:

                  Propán

                  Bután

                  Etil-acetát

                  Etanol

                  Szén-dioxid

                  Aceton (2)

                  Nitrogén-oxid

            II.   RÉSZ

         Olyan extrakciós oldószerek, amelyekre felhasználási feltételeket határoztak meg

                  Név

                  Felhasználási feltételek
                  (az extrakció összefoglaló leírása)

                  A megengedett maradék-határérték az extrahált élelmiszerben vagy élelmiszer-összetevőben

                  Hexán (3)

                  Zsírok és olajok előállítása vagy frakcionálása, és kakaóvaj előállítása

                  1 mg/kg a zsírban, az olajban vagy a kakaóvajban

                  Zsírtalanított fehérjetermékek és zsírtalanított lisztek készítése

                  10 mg/kg a zsírtalanított fehérjeterméket és a zsírtalanított lisztet tartalmazó élelmiszerben

                  30 mg/kg a végső fogyasztónak eladott zsírtalanított szójatermékekben

                  Zsírtalanított gabonacsírák készítése

                  5 mg/kg a zsírtalanított gabonacsírában

                  Metil-acetát

                  Kávé és tea koffeinmentesítése vagy izgató és keserű íz anyagainak eltávolítása

                  20 mg/kg a kávéban vagy a teában

                  Cukor előállítása melaszból

                  1 mg/kg a cukorban

                  Etil-metil-keton (4)

                  Zsírok és olajok frakcionálása

                  5 mg/kg a zsírban vagy az olajban

                  Kávé és tea koffeinmentesítése, vagy izgató és keserű íz anyagainak eltávolítása

                  20 mg/kg a kávéban vagy a teában

                  Diklór-metán

                  Kávé és tea koffeinmentesítése, vagy izgató és keserű íz anyagainak eltávolítása

                  2 mg/kg a pörkölt kávéban és 5 mg/kg a teában

                  Metanol

                  Minden felhasználás esetén

                  10 mg/kg

                  Propán-2-ol

                  Minden felhasználás esetén

                  10 mg/kg

            III.   RÉSZ

         Olyan extrakciós oldószerek, amelyekre felhasználási feltételeket határoztak meg

                  Név

                  A természetes aroma nyersanyagokból, extrakciós oldószerek használatával előállított aromákból származó oldószer maradék határértéke az élelmiszerekben

                  Dietil-éter

                  2 mg/kg

                  Hexán (5)

                  1 mg/kg

                  Ciklohexán

                  1 mg/kg

                  Metil-acetát

                  1 mg/kg

                  1-butanol

                  1 mg/kg

                  2-butanol

                  1 mg/kg

                  Etil-metil-keton (5)

                  1 mg/kg

                  Diklór-metán

                  0,02 mg/kg

                  Propan-1-ol

                  1 mg/kg

                  1,1,1,2-tetrafluoretán

                  0,02 mg/kg

         (1)  Akkor kell úgy tekinteni, hogy az extrakciós oldószert a helyes gyártási gyakorlatnak megfelelően használták fel, ha használatának eredményeként műszakilag elkerülhetetlen mennyiségben csak olyan maradékok vagy származékok vannak jelen, amelyek az emberi egészséget nem veszélyeztetik.

         (2)  Az aceton használata tilos az olívapogácsa-olaj finomítása során.

         (3)  A hexán kereskedelmi terméket jelent, amely lényegében 64 °C és 70 °C között desztillálható hat szénatomos telített aciklikus szénhidrogénből áll. A hexán és az etil-metil-keton együttes használata tilos.

         (4)  Az n-hexán jelenléte ezen oldószerben nem haladhatja meg az 50 mg/kg-ot. A hexán és az etil-metil-keton együttes használata tilos.

         (5)  A hexán és az etil-metil-keton együttes használata tilos.

      II. MELLÉKLET
      A.   RÉSZ

         A hatályon kívül helyezett irányelv és egymást követő módosításainak listája

         (lásd a 9. cikket)

                  A Tanács 88/344/EGK irányelve
                  (HL L 157., 1988.6.24., 28. o.)

                  A Tanács 92/115/EGK irányelve
                  (HL L 409., 1992.12.31., 31. o.)

                  Az Európai Parlament és a Tanács 94/52/EK irányelve
                  (HL L 331., 1994.12.21., 10. o.)

                  Az Európai Parlament és a Tanács 97/60/EK irányelve
                  (HL L 331., 1997.12.3., 7. o.)

                  Az Európai Parlament és a Tanács 1882/2003/EK rendelete
                  (HL L 284., 2003.10.31., 1. o.)

                  Csak a III. melléklet 9. pontja

            B.   RÉSZ

         A nemzeti jogba való átültetésre előírt határidők

         (lásd a 9. cikket)

                  Irányelv

                  Átültetés határideje

                  88/344/EGK

                  1991. június 13.

                  92/115/EGK

                              a)

                           1993. július 1.

                              b)

                           1994. január 1. (1)

                  94/52/EK irányelv

                  1995. december 7.

                  97/60/EK irányelv

                              a)

                           1998. október 27.

                              b)

                           1999. április 27. (2)

         (1)  Összhangban a 92/115/EGK irányelv 2. cikkének (1) bekezdésével:
      „A tagállamok úgy módosítják a törvényi, rendeleti és közigazgatási rendelkezéseiket, hogy azok:

                  —

                  legkésőbb 1993. július 1-jére engedélyezzék az ezen irányelvnek megfelelő termékek forgalmazását,

                  —

                  1994. január 1-jei hatállyal megtiltsák az ezen irányelvnek nem megfelelő termékek forgalmazását.”

         (2)  Összhangban a 97/60/EK irányelv 2. cikkének (1) bekezdésével:
      „A tagállamok úgy módosítják törvényi, rendeleti és közigazgatási rendelkezéseiket, hogy azok:

                  —

                  legkésőbb 1998. október 27-ig lehetővé tegyék az ezen irányelvvel módosított 88/344/EGK irányelvnek megfelelő termékek forgalmazását,

                  —

                  1999. április 27-től megtiltsák az ezen irányelvvel módosított 88/344/EGK irányelvnek meg nem felelő termékek forgalmazását. A fenti időpont előtt forgalomba hozott vagy felcímkézett és az ezen irányelvvel módosított 88/344/EGK irányelvnek meg nem felelő termékeket azonban a készletek kimerüléséig még forgalomba lehet hozni.”

      III. MELLÉKLET

         Megfelelési táblázat

                  88/344/EGK irányelv

                  Ez az irányelv

                  1. cikk, (1) bekezdés

                  1. cikk, (1) bekezdés

                  1. cikk, (3) bekezdés

                  1. cikk, (2) bekezdés

                  2. cikk, (1) bekezdés

                  2. cikk, (1) bekezdés

                  2. cikk, (2) bekezdés

                  2. cikk, (2) bekezdés

                  2. cikk, (3) bekezdés

                  —

                  2. cikk, (4) bekezdés

                  2. cikk, (3) bekezdés

                  3. cikk

                  3. cikk

                  4. cikk

                  4. cikk

                  5. cikk

                  5. cikk

                  6. cikk, (1) bekezdés

                  6. cikk, (1) bekezdés

                  6. cikk, (2) bekezdés

                  —

                  6. cikk, (3) bekezdés

                  —

                  —

                  6. cikk, (2) bekezdés

                  —

                  6. cikk, (3) bekezdés

                  —

                  6. cikk, (4) bekezdés

                  7. cikk

                  7. cikk

                  8. cikk

                  8. cikk

                  9. cikk

                  —

                  —

                  9. cikk

                  —

                  10. cikk

                  10. cikk

                  11. cikk

                  Melléklet

                  I. melléklet

                  —

                  II. melléklet

                  —

                  III. melléklet


title: A Tanács 2010/88/EU irányelve ( 2010. december 7. ) a közös hozzáadottértékadó-rendszerről szóló 2006/112/EK irányelvnek a minimális általános adómérték tiszteletben tartására vonatkozó kötelezettség időtartama tekintetében történő módosításáról

text:
               10.12.2010

               HU

               Az Európai Unió Hivatalos Lapja

               L 326/1

         A TANÁCS 2010/88/EU IRÁNYELVE
   (2010. december 7.)
   a közös hozzáadottértékadó-rendszerről szóló 2006/112/EK irányelvnek a minimális általános adómérték tiszteletben tartására vonatkozó kötelezettség időtartama tekintetében történő módosításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 113. cikkére,
   tekintettel az Európai Bizottság javaslatára,
   a jogalkotási javaslat tervezetének a nemzeti parlamenteknek való megküldését követően,
   tekintettel az Európai Parlament véleményére,
   tekintettel az Európai Gazdasági és Szociális Bizottság véleményére,
   különleges jogalkotási eljárás keretében,
   mivel:

               (1)

               A 2006/112/EK tanácsi irányelv (1) 97. cikkének (1) bekezdése értelmében 2006. január 1-jétől2010. december 31-ig az általános adómérték nem lehet kevesebb, mint 15 %.

               (2)

               A különböző tagállamokban jelenleg hatályos általános héa-mérték az átmeneti rendszer mechanizmusával együttesen biztosította e rendszer elfogadható szintű működését. A fogyasztás helyén történő adózást előnyben részesítő, a szolgáltatásnyújtás teljesítési helyére vonatkozó új szabályokkal tovább korlátozódtak a teljesítés helyének áthelyezése révén a héa mértékek közötti különbségek kihasználási lehetőségei, és ezáltal csökkent a verseny torzulásának lehetősége is.

               (3)

               Annak érdekében, hogy a tagállamok által alkalmazott általános héa-mértékek közötti növekvő különbség ne vezethessen az Unión belüli strukturális aránytalanságok kialakulásához, valamint egyes tevékenységi ágazatokban a verseny torzulásához, bevett gyakorlat a közvetett adók területén a minimális adómérték meghatározása. Még mindig szükséges ennek megtétele a héa tekintetében.

               (4)

               Mindaddig korai lenne egy állandó általános adómérték-szint meghatározása vagy a minimális adómérték-szint megváltoztatásának mérlegelése, amíg meg nem születnek az új héa-stratégiáról szóló konzultációk eredményei, amelyek várhatóan jövőbeli intézkedéseket és a megfelelő harmonizációs szint kialakítását teszik szükségessé.

               (5)

               Ezért helyénvaló megtartani a jelenlegi 15 %-os minimális adómértéket egy további időtartamra, amely elég hosszú a jogbiztonság biztosításának szempontjából, miközben fennáll a további felülvizsgálat lehetősége is.

               (6)

               Ez nem zárja ki a héa-jogszabályok további, 2015. december 31. előtti felülvizsgálatát az új héa-stratégia eredményének figyelembevétele céljából.

               (7)

               A jogalkotás minőségének javításáról szóló intézményközi megállapodás (2) 34. pontjával összhangban a tagállamokat ösztönzik arra, hogy – a maguk számára, illetve az Unió érdekében – készítsék el saját táblázataikat, amelyekben a lehető legpontosabban bemutatják az irányelv és az azt átültető intézkedések közötti megfelelést, és hogy e táblázatokat tegyék közzé.

               (8)

               A 2006/112/EK irányelvet ezért ennek megfelelően módosítani kell,

         ELFOGADTA EZT AZ IRÁNYELVET:
   1. cikk
   A 2006/112/EK irányelv 97. cikke helyébe a következő szöveg lép:

      „97. cikk
      2011. január 1-jétől2015. december 31-ig az általános adómérték nem lehet kevesebb, mint 15 %.”

   2. cikk
   (1)   A tagállamok hatályba léptetik azokat a törvényi, rendeleti és közigazgatási rendelkezéseket amelyek szükségesek ahhoz, hogy ennek az irányelvnek legkésőbb 2011. január 1-jéig megfeleljenek. A tagállamok haladéktalanul közlik a Bizottsággal azon rendelkezések szövegét.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadnak el.
   3. cikk
   Ez az irányelv az Európai Unió Hivatalos Lapjában való kihirdetését követő napon lép hatályba.
   4. cikk
   Ennek az irányelvnek a tagállamok a címzettjei.

      Kelt Brüsszelben, 2010. december 7-én.

            a Tanács részéről

            az elnök

         D. REYNDERS

      (1)  HL L 347., 2006.12.11., 1. o.

      (2)  HL C 321., 2003.12.31., 1. o.


title: A Bizottság 2003/16/EK irányelve (2003. február 19.) a kozmetikai termékekre vonatkozó tagállami jogszabályok közelítéséről szóló 76/768/EGK tanácsi irányelv III. mellékletének a műszaki fejlődéshez történő hozzáigazításáról

text:
Avis juridique important

|

32003L0016

Official Journal L 046 , 20/02/2003 P. 0024 - 0024

A BIZOTTSÁG 2003/16/EK IRÁNYELVE(2003. február 19.)a kozmetikai termékekre vonatkozó tagállami jogszabályok közelítéséről szóló 76/768/EGK tanácsi irányelv III. mellékletének a műszaki fejlődéshez történő hozzáigazításárólAZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel a legutóbb a 2003/1/EK bizottsági irányelvvel[1] módosított, a kozmetikai termékekre vonatkozó tagállami jogszabályok közelítéséről szóló, 1976. július 27-i 76/768/EGK tanácsi irányelvre[2] és különösen annak 8. cikkének (2) bekezdésére,a kozmetikai termékek és fogyasztóknak szánt nem élelmiszer termékek tudományos bizottságával (SCCNFP) folytatott konzultációt követően,mivel:(1) Az SCCNFP ajánlása szerint a xilolmósusz az elméletileg naponta maximálisan felszívódó kb. 10 g/kg/nap adaghatárig a szájápolási termékek kivételével biztonságosan használható kozmetikai termékekben.(2) Az SCCNFP ajánlása szerint a pézsma-keton az elméletileg naponta maximálisan felszívódó kb. 14 g/kg/nap adaghatárig a szájápolási termékek kivételével biztonságosan használható kozmetikai termékekben.(3) E két anyagot a létező anyagok kockázatainak értékeléséről és ellenőrzéséről szóló, 1993. március 23-i 793/93/EGK tanácsi rendelettel[3] összhangban történő kockázatértékelés befejezéséig 2003. február 28-ig ideiglenesen felvették a 76/768/EGK irányelv III. mellékletének 2. részébe.(4) A fent említett rendelettel összhangban álló kockázatértékelés még nem készült el. Ezért a xilolmósusz és pézsma-keton 76/768/EGK irányelv III. melléklete 2. részébe történő ideiglenes felvételének időtartamát meg kell hosszabbítani.(5) Az ezen irányelv által előírt intézkedések összhangban vannak a kozmetikaitermék-ágazat kereskedelme technikai akadályainak felszámolásáról szóló irányelveknek a műszaki fejlődéshez való hozzáigazításával foglalkozó bizottság véleményével,ELFOGADTA EZT AZ IRÁNYELVET:1. cikkA 76/768/EGK irányelv III. melléklete 2. részének g) oszlopában a 61. és 62. hivatkozási számnál a "2003.2.28." dátum helyébe a "2004.9.30." dátum lép.2. cikkA tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 2003. február 28-ig megfeleljenek. Erről haladéktalanul tájékoztatják a Bizottságot.Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.3. cikkEz az irányelv az Európai Unió Hivatalos Lapjában való kihirdetését követő harmadik napon lép hatályba.4. cikkEnnek az irányelvnek a tagállamok a címzettjei.Kelt Brüsszelben, 2003. február 19-én.a Bizottság részérőlErkki LIIKANENa Bizottság tagja[1] HL L 5., 2003.1.10., 14. o.[2] HL L 262., 1976.9.27., 169. o.[3] HL L 84., 1993.4.5., 1. o.


title: A Bizottság 2005/42/EK irányelve (2005. június 20.) a kozmetikai termékekről szóló 76/768/EGK irányelv II., IV. és VI. mellékletének a műszaki fejlődéshez történő hozzáigazítása céljából való módosításáról   (EGT vonatkozású szöveg)

text:
               21.6.2005

               HU

               Az Európai Unió Hivatalos Lapja

               L 158/17

      A BIZOTTSÁG 2005/42/EK IRÁNYELVE

   (2005. június 20.)
   a kozmetikai termékekről szóló 76/768/EGK irányelv II., IV. és VI. mellékletének a műszaki fejlődéshez történő hozzáigazítása céljából való módosításáról
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a kozmetikai termékekre vonatkozó tagállami jogszabályok közelítéséről szóló, 1976. július 27-i 76/768/EGK tanácsi irányelvre (1) és különösen annak 8. cikke (2) bekezdésére,
   a kozmetikai termékek és fogyasztóknak szánt nem élelmiszer termékek tudományos bizottságával folytatott konzultációt követően,
   mivel:

               (1)

               A costusgyökérből (Saussurea lappa Clarke) nyert olaj, a 7-etoxi-4-metilkumarin, a hexahidro-kumarin, valamint a perui balzsam (Myroxylon pereirae) bőrre gyakorolt mérgező hatásának értékelése alapján a kozmetikai termékek és fogyasztóknak szánt nem élelmiszer termékek tudományos bizottságának (SCCNFP) az a véleménye, hogy ezek az anyagok nem használhatók illatanyag-összetevőként a kozmetikai termékekben. Ezért ki kell egészíteni a 76/768/EGK irányelv II. mellékletét ezekkel az anyagokkal.

               (2)

               A CI 12150, CI 20170 és CI 27290 azo-színezékek a 76/768/EGK irányelv IV. mellékletének első részében, a kozmetikai termékekben való használatra engedélyezett színezőanyagokként szerepelnek. E színezékek biztonságos voltát megkérdőjelezték amiatt, hogy rákkeltő hatású aminokat képezhetnek a lebomlásuk során. Az SCCNFP a rendelkezésre álló információk alapján azon a véleményen van, hogy a CI 12150, a CI 20170 és a CI 27290 színezékek használata kockázatot jelent a felhasználók egészségére, mivel egy vagy több rákkeltő hatású aromás amint bocsáthatnak ki. Ezért a fent említett színezékeket el kell hagyni a 76/768/EGK irányelv IV. mellékletének első részéből.

               (3)

               A benzetónium-kloridot 53-as hivatkozási számmal felvették a 76/768/EGK irányelv VI. mellékletének 1. részébe, olyan tartósítószerként, amelynek alkalmazása leöblítésre kerülő kozmetikai termékekben legfeljebb 0,1 %-os koncentrációban megengedett. A kozmetikai termékek és fogyasztóknak szánt nem élelmiszer termékek tudományos bizottságának (SCCNFP) véleménye szerint a benzetónium-klorid alkalmazását legfeljebb 0,1 %-os koncentrációban, a szájhigiéniai termékek kivételével, a leöblítésre nem kerülő kozmetikai termékekben is engedélyezni kell. Ezért a 76/768/EGK irányelv VI. melléklete 1. részének 53-as hivatkozási száma alatti bejegyzést ennek megfelelően módosítani kell.

               (4)

               Az SCCNFP véleménye szerint a metil-izotiazolinon nem jelent kockázatot a fogyasztók egészségére, amennyiben azt legfeljebb 0,01 %-os koncentrációban, kész kozmetikai termékekben tartósítószerként alkalmazzák. Ezért a metil-izotiazolinont 57-es hivatkozási számmal fel kell venni a 76/768/EGK irányelv VI. mellékletének 1. részébe.

               (5)

               A 76/768/EGK irányelvet ennek megfelelően módosítani kell.

               (6)

               Az ebben az irányelvben meghatározott intézkedések összhangban vannak a Kozmetikai Termékek Állandó Bizottságának véleményével,

         ELFOGADTA EZT AZ IRÁNYELVET:
   1. cikk
   A 76/768/EGK irányelv II., IV. és VI. melléklete ezen irányelv mellékletének megfelelően módosul.
   2. cikk
   A tagállamok megteszik a szükséges lépéseket, hogy biztosítsák, hogy 2006. március 31-től azokat a kozmetikai termékeket, amelyek nem felelnek meg az ezen irányelv szerint módosított 76/768/EK irányelv II. és IV. mellékletének, nem hozzák forgalomba sem közösségi gyártók, sem a Közösségben székhellyel rendelkező importőrök, valamint ne adják el vagy ne adják át végső felhasználóknak.
   3. cikk
   (1)   A tagállamok legkésőbb 2005. december 31-ig hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. Haladéktalanul kötelesek benyújtani a Bizottságnak a rendelkezések szövegét, valamint ezen irányelv és a rendelkezések közötti megfelelési táblázatot.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguknak azokat a főbb előírásait, amelyeket az ezen irányelv által szabályozott területen fogadnak el.
   4. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   5. cikk
   Ennek az irányelvnek a tagállamok a címzettjei.

      Kelt Brüsszelben, 2005. június 20-án.

            a Bizottság részéről

         Günter VERHEUGEN

            alelnök

      (1)  HL L 262., 1976.9.27., 169. o. A legutóbb a 2005/9/EK bizottsági irányelvvel (HL L 27., 2005.1.29., 46. o.) módosított irányelv.

      MELLÉKLET
      A 76/768/EGK irányelv mellékletei a következőképpen módosulnak:

                  1.

                  A II. melléklet a következő sorszámokkal egészül ki:

                              „1133.

                              Costus-gyökérből (Saussurea lappa Clarke) nyert olaj (CAS szám: 8023-88-9), amennyiben illatanyag-összetevőként használják.

                              1134.

                              7-etoxi-4-metilkumarin (CAS-szám: 87-05-8), amennyiben illatanyag-összetevőként használják.

                              1135.

                              Hexahidro-kumarin (CAS-szám: 700-82-3), amennyiben illatanyag-összetevőként használják.

                              1136.

                              Perui balzsam (INCI-név: Myroxylon pereirae; CAS-szám: 8007-00-9), amennyiben illatanyag-összetevőként használják.”

                  2.

                  A IV. melléklet 1. részéből törlésre kerülnek a CI 12150, CI 20170 és CI 27290 színezőanyagok.

                  3.

                  A VI. melléklet 1. része a következőképpen módosul:

                              a)

                              A 53. hivatkozási szám helyébe a következő szöveg lép:

                                          Hivatkozási szám

                                          Anyag

                                          Legnagyobb engedélyezett koncentráció

                                          Korlátozások és követelmények

                                          Címként feltüntetendő felhasználási feltételek és figyelmeztetések

                                          a

                                          b

                                          c

                                          d

                                          e

                                          „53

                                          Benzethonium Chloride (INCI)

                                          0,1 %

                                                      a)

                                                      leöblítésre kerülő termékek;

                                                      b)

                                                      leöblítésre nem kerülő termékek a szájhigiéniai termékek kivételével”

                              b)

                              57-es hivatkozási szám alatt a következő bejegyzéssel egészül ki:

                                          Hivatkozási szám

                                          Anyag

                                          Legnagyobb engedélyezett koncentráció

                                          Korlátozások és követelmények

                                          Címként feltüntetendő felhasználási feltételek és figyelmeztetések

                                          a

                                          b

                                          c

                                          d

                                          e

                                          „57

                                          Methylisothiazolinone (INCI)

                                          0,01 %”


title: A Bizottság 2007/68/EK irányelve ( 2007. november 27. ) bizonyos élelmiszer-összetevők tekintetében a 2000/13/EK európai parlamenti és tanácsi irányelv IIIa. mellékletének módosításáról (EGT vonatkozású szöveg)

text:
               28.11.2007

               HU

               Az Európai Unió Hivatalos Lapja

               L 310/11

      A BIZOTTSÁG 2007/68/EK IRÁNYELVE

   (2007. november 27.)
   bizonyos élelmiszer-összetevők tekintetében a 2000/13/EK európai parlamenti és tanácsi irányelv IIIa. mellékletének módosításáról
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az élelmiszerek címkézésére, kiszerelésére és reklámozására vonatkozó tagállami jogszabályok közelítéséről szóló, 2000. március 20-i 2000/13/EK európai parlamenti és tanácsi irányelvre (1) és különösen annak 6. cikke (11) bekezdésének harmadik albekezdésére és 21. cikkére,
   mivel:

               (1)

               A 2003/13/EK irányelv IIIa. melléklete megállapítja azon élelmiszer-összetevők jegyzékét, amelyeket az élelmiszerek címkéjén fel kell tüntetni, mivel várhatóan mellékhatást válthatnak ki a rájuk érzékeny személyekben.

               (2)

               A 2000/13/EK irányelv lehetővé teszi, hogy a IIIa. mellékletben felsorolt olyan összetevőkből származó összetevők és anyagok, amelyek tudományos bizonyítékok alapján bizonyos körülmények között valószínűleg nem váltanak ki mellékhatást, a címkézési előírások alól mentesüljenek.

               (3)

               A 2005/26/EK bizottsági irányelv (2) megállapítja azoknak az élelmiszer-összetevőknek és anyagoknak a jegyzékét, amelyek 2007. november 25-ig ideiglenesen mentesülnek a címkézési előírások alól.

               (4)

               Az Európai Élelmiszer-biztonsági Hatósághoz (EFSA) benyújtottak néhány kérelmet a címkézési előírások alóli végleges mentesítésre. Ezek a kérelmek olyan anyagokat érintenek, amelyekre a 2005/26/EK irányelv ideiglenes mentességet biztosított. Az EFSA véleménye és más rendelkezésre álló információk alapján az a következtetés vonható le, hogy a 2000/13/EK irányelv IIIa. mellékletében felsorolt összetevőkből származó bizonyos összetevők és anyagok bizonyos körülmények között a rájuk érzékeny személyekben valószínűleg nem váltanak ki mellékhatást.

               (5)

               Az adott összetevőkből származó ilyen összetevőket és anyagokat ezért a 2000/13/EK irányelv IIIa. mellékletéből véglegesen törölni kell.

               (6)

               A 2000/13/EK irányelv IIIa. mellékletét ennek megfelelően módosítani kell.

               (7)

               Tekintettel a 2000/13/EK irányelv 6. cikke (11) bekezdésének második albekezdésében megállapított határidőre a 2005/26/EK irányelvet 2007. november 26-án hatályon kívül kell helyezni.

               (8)

               A piac zavartalan működése érdekében ezt az irányelvet 2007. november 26-ától kell alkalmazni.

               (9)

               A tervek szerint ezt az irányelvet még jóval 2007. november 26-a előtt el lehetett volna fogadni és közzé lehetett volna tenni, hogy elég idő álljon az iparág rendelkezésére az új szabályokhoz való alkalmazkodáshoz. Mivel ez a gyakorlatban nem volt lehetséges, úgy tűnik, hogy az új szabályok alkalmazásának megkönnyítésére ideiglenes intézkedésekre van szükség. A címkézési szabályok megváltoztatása kihat az iparágra, főleg a kis- és középvállalkozásokra, amelyeknek az új címkézési előírásokra való zökkenőmentes átálláshoz alkalmazkodási időre van szükségük.

               (10)

               Az ezen irányelvben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,

         ELFOGADTA EZT AZ IRÁNYELVET:
   1. cikk
   A 2000/13/EK irányelv IIIa. melléklete helyébe 2007. november 26-ától ezen irányelv mellékletének szövege lép.
   2. cikk
   (1)   A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 2008. május 31-éig megfeleljenek. A rendelkezések szövegét és az irányelv és a rendelkezések közötti megfelelési táblázatot haladéktalanul kötelesek benyújtani a Bizottságnak.
   A jóváhagyáskor a tagállamok gondoskodnak arról, hogy e rendelkezések tartalmazzanak hivatkozást erre az irányelvre, vagy hivatalos közzétételükkor ilyen hivatkozás kíséretében jelenjenek meg. A hivatkozás módját a tagállamok határozzák meg.
   (2)   A tagállamok eljuttatják a Bizottsághoz nemzeti joguk azon legfontosabb rendelkezéseit, amelyeket a jelen irányelv hatálya alá tartozó területen jóváhagynak.
   3. cikk
   A 2005/26/EK irányelv 2007. november 26-án hatályát veszti.
   A tagállamoknak engedélyezniük kell, hogy a 2005/26/EK irányelv rendelkezéseinek megfelelő, 2009. május 31-e előtt forgalomba hozott vagy címkézett élelmiszereket forgalomba hozhassák addig, amíg a készletek ki nem merülnek.
   4. cikk
   Ez az irányelv az Európai Unió Hivatalos Lapjában való kihirdetését követő napon lép hatályba.
   5. cikk
   Ennek az irányelvnek a tagállamok a címzettjei.

      Kelt Brüsszelben, 2007. november 27-én.

            a Bizottság részéről

         Markos KYPRIANOU

            a Bizottság tagja

      (1)  HL L 109., 2000.5.6., 29. o. A legutóbb a 2006/142/EK bizottsági irányelvvel (HL L 368., 2006.12.23., 110. o.) módosított irányelv.

      (2)  HL L 75., 2005.3.22., 33. o. A 2005/63/EK irányelvvel (HL L 258., 2005.10.4., 3. o.) módosított irányelv.

      MELLÉKLET

            „IIIa. MELLÉKLET
            A 6. cikk (3a), (10) és (11) bekezdésében felsorolt összetevők

                        1.

                        Glutént tartalmazó gabonafélék (azaz búza, rozs, árpa, zab, tönkölybúza, kamut, illetve hibridizált fajtái) és a belőlük készült termékek, kivéve:

                                    a)

                                    búzából készült glükózszirup, beleértve a dextrózt is (1);

                                    b)

                                    búzából készült maltodextrin (1);

                                    c)

                                    árpából készült glükózszirup;

                                    d)

                                    szeszes italok vagy egyéb alkoholtartalmú italok előállítására készült párlatok vagy mezőgazdasági eredetű etil-alkohol készítéséhez használt gabonafélék.

                        2.

                        Rákfélék és a belőlük készült termékek.

                        3.

                        Tojás és a belőle készült termékek.

                        4.

                        Hal és a belőle készült termékek, kivéve:

                                    a)

                                    vitaminok vagy karotinoidkészítmények hordozójaként használt halenyv;

                                    b)

                                    a sör és a bor derítőanyagaként használt halenyv vagy vizahólyag.

                        5.

                        Földimogyoró és a belőle készült termékek.

                        6.

                        Szójabab és a belőle készült termékek, kivéve:

                                    a)

                                    teljes mértékben finomított szójababolaj és zsír (1);

                                    b)

                                    szójababból származó természetes vegyes tokoferolok (E306), természetes D-alfa tokoferol, természetes D-alfa tokoferol-acetát, természetes D-alfa tokoferol-szukcinát;

                                    c)

                                    a szójabab növényi olajából nyert fitoszterolok és fitoszterol-észterek;

                                    d)

                                    a szójabab növényi olajából nyert szterolokból előállított fitosztanol-észter.

                        7.

                        Tej és az abból készült termékek (beleértve a laktózt), kivéve:

                                    a)

                                    szeszes italok vagy egyéb alkoholtartalmú italok céljára készült párlatok vagy mezőgazdasági eredetű etil-alkohol készítéséhez használt savó;

                                    b)

                                    laktit.

                        8.

                        Diófélék, azaz mandula (Amygdalus communis L.), mogyoró (Corylus avellana), dió (Juglans regia), kesudió (Anacardium occidentale), pekándió (Carya illinoiesis [Wangenh.] K. Koch), brazil dió (Bertholletia excelsa), pisztácia (Pistacia vera), makadámia és queenslandi dió (Macadamia ternifolia) és a belőlük készült termékek, kivéve:

                                    a)

                                    szeszes italok vagy egyéb alkoholtartalmú italok előállítására készült párlatok vagy mezőgazdasági eredetű etil-alkohol készítéséhez használt diófélék.

                        9.

                        Zeller és a belőle készült termékek.

                        10.

                        Mustár és a belőle készült termékek.

                        11.

                        Szezámmag és a belőle készült termékek.

                        12.

                        Kén-dioxid és az SO2-ben kifejezett szulfitok 10 mg/kg, illetve 10 mg/liter koncentrációt meghaladó mennyiségben.

                        13.

                        Csillagfürt és a belőle készült termékek.

                        14.

                        Puhatestűek és a belőlük készült termékek.”

         (1)  És a belőlük készült termékek, amennyiben a rajtuk elvégzett eljárás az arra a termékre irányuló EFSA-értékelés szerint, amelyből származnak, valószínűleg nem növeli az allergenitás szintjét.